Se op ... op på kameraet!
Fingrene væk!
- Alex, hold fast! - Far!
Hjælp mig!
Støt og roligt, ligefrem blidt rejses den kæmpemæssige kolos -
- på affyringsrampen.
Her knejser nu beviset på den store fælles indsats.
Hvis man ønsker et storslået eksempel på talemåden -
- at trække på samme hammel, - - Der er han!
- ses her det fuldendte.
Jeg rapporterer, at jeg er rede til turen med rumskibet SOJUS 31 -
- som medlem af den internationale besætning.
Den 26. august 1978 var vi på højde med verden.
Sigmund Jähn, statsborger i Den tyske demokratiske Republik, -
- fløj som den første tysker ud i rummet.
Men for vores familie gik det selv samme dag rigtigt ned ad bakke.
Det er Deres mands tredje ophold i det kapitalistiske udland.
Han repræsenterer sin chef, professor Klinger.
Er De bekendt med Deres mands kontakter i Vesten?
Fru Kerner, hvordan vil De beskrive Deres ægteskab?
Har Deres mand talt med Dem om at flygte fra Republikken?
- Har han aftalt noget med Dem? - ... som borger i DDR, -
- Sigmund Jähn.
Tillad mig over for Centralkomiteen i Sovjetunionens Kommunistparti -
- Skrid! Lad mig være i fred! - at udtrykke min oprigtige tak.
Mens Sigmund Jähn modigt repræsenterede den østtyske sag, -
- fik mit fædrene ophav i det kapitalistiske udland -
- fordrejet sit hoved af en klassefjende.
Han kom aldrig hjem igen.
Min mor var så overvældet af sorg, at hun holdt op med at sige noget.
Hun talte ganske enkelt ikke mere. Ikke med os ... og ikke med andre.
Mor, kom tilbage. Vi keder os grusomt hos fru Schäfer.
Mor, jeg elsker dig!
Lukøje har tilpasset sig vilkårene i verdensrummet fremragende.
Men den største overraskelse for os har været, at -
- han er kommet så tæt på Mascha.
Vi har endda fejret kosmisk bryllup om bord. Om få minutter-
- flyver Lukøje og Mascha sammen tilbage mod jorden.
Jeg håber, kære børn, at I har kunnet følge det tydeligt.
Efter otte uger kom mor hjem igen. Hun var som forvandlet -
- og havde fået livslysten tilbage. - Overraskelse!
Mors små perler ...
Min egen Alex ... min egen lille kosmonaut.
Vi talte aldrig mere om far.
Min mor var fra det øjeblik viet til vort socialistiske fædreland.
Da denne forbindelse i sagens natur ikke var seksuel, -
- blev al energi lagt i os børn og den socialistiske dagligdag.
Min mor blev et støttepunkt for fremskridt i samfundet ...
... en lidenskabelig fortaler for befolkningens enkle behov-
- og opponent mod livets små uretfærdigheder.
"Til betænkning:"
"Angående: Skrigende, spraglet omstændighedskjole" ... punktum.
Og nu vores rapport fra fejringen -
- af udmærkelser i Statsrådet. - Det kommer nu!
Arbejdere og ansatte, forskere og andelsbønder, kunstnere -
- og pensionerede kom i dag til Berlin -
- for her i Statsrådet at modtage vort lands højeste udmærkelser.
- Der er du, mor! - ... fortjenstmedaljen i guld -
- som påskønnelse for ekstraordinære fortjenester-
- under opbygning og udvikling af den socialistiske samfundsorden.
Det er tradition før Nationaldagen, -
- at SED's centralkomite dekorerer fortjenstfulde personligheder.
Efter lang og utrættelig træning nåedes målet.
Jeg, Alex Kerner, fløj som den anden tysker nogensinde ud i rummet.
- Længere ud end nogen tidligere. - Raket antændt!
Jeg så mig selv udforske universets gåder til gavn for menneskeheden -
- og stirre ned på vores lille klode, -
- stolt vinkende til min mor.
Raket antændt!
10 ÅR SENERE - 17. OKTOBER 1989
DDR fyldte 40.
Jeg havde fri fra andelskooperativet A. Hennecke Fjernsynsreparation -
- og følte mig på højden af min mandlige udstråling.
Tiden emmede af forandring, -
- mens en oppustet skytteforening gav sin sidste opvisning udenfor.
Alex!
Der står en pige udenfor. Skal jeg bede hende gå?
- Hvilken pige? - Aner det ikke. Hun virker ret sød.
Sig mig, har du nu tisset i bukserne igen?
Hvor er gæsten så?
- Gæsten er Paula. I har en aftale. - Åh nej!
- Åh jo, brormand. - Kunne din eks ikke tage den lille?
Farmand har vagt i dag.
Vi nåede til: "... når en kvinde når en vis alder ..."
"... kan og vil hun ikke længere bære de nederdele, der fås." Punktum.
"Heller ikke i DDR er alle skøjteprinsesser og myndeslanke."
- Punktum. - Det er flot!
Skal I ikke ned? De er begyndt.
- Ja, det er ikke til at overhøre. - I må skynde jer lidt.
Det er måske sidste gang under det gamle styre.
- Hvor er Paula? - Ja, hvor er hun? Sover hun nu igen?
- Måske kan jeg se jeres mor i tv. - Fra Paladset?
Så skal De vist have luppen frem.
Jeg ved ikke, om jeg tager derhen. Alle de høje partipinger tropper jo op.
Jeg kender jo ingen af dem. Alligevel ...
... Gorbatjov ville jeg gerne se på nært hold.
Der står de samlet og priser sig selv, alle de gamle stødere.
Ingen tvinger dig til at se det.
- Mor, kan du da ikke se det? - Og du? Vil du bare løbe din vej?
Intet vil ændre sig, hvis alle løber deres vej.
Videre ... "Det kan jo ikke være tilfældet, -
- at de lidt mere kraftige arbejder- og bondekoner-
- i republikkens 40. år stadig straffes af den statslige modevirksomhed.
Med socialistisk hilsen -
- Hanna Schäfer."
Om aftenen den 7. oktober 1989 samledes folk i hundredvis -
- og satte det lange ben foran -
- for retten til spadsereture uden grænser.
Pressefrihed! Pressefrihed!
Pressefrihed! Presse...
Host! Host til!
Alt i orden?
- I orden? - Tak!
Flere af de grønne ...
Ja ja, tag den med ro.
Hvis De tager metroen, kan De måske nå frem.
Hvad hedder du?
Hold op med det!
Se Dem for!
- Det er min mor derhenne! - Stå stille!
Slip mig, dit røvhul! Min mor ligger derhenne!
- Alexander Kerner? - Ja.
Deres mor ...
Hvad er der med mor?
Hvad er der galt?
Mor har fået en blodprop i hjertet.
Desværre kom vi sent ind med genoplivningsforsøg.
Deres mor ligger i koma.
- Kan man tale med hende? - Alex ... mor er i koma!
Hr. Kerner, vi ved endnu ikke, om Deres mor vil vågne igen.
Hører du, mor?
Du må se at vågne op.
Men mor sov fast.
I sin dybe, uophørlige søvn -
- kredsede hun som en satellit om menneskets virke på vor lille klode.
Og i vores endnu mindre republik.
Kongressen samtykkede forud i Erich Honeckers ønske -
- om af helbredsmæssige årsager at blive fritaget for disse hverv-
- og takkede ham hjerteligt for hans politiske livsværk.
Hendes søvn lagde en skygge over afskeden med Erich Honecker ...
... generalsekretær i SED's centralkomite -
- og formand for Statsrådet i Den tyske demokratiske Republik.
Berlin: Her til aften er Muren faldet.
Mor sov fra en klassisk koncert foran Vestberlins berømte rådhus -
- og fra en enestående indsamling af forældet gods.
Porten op! Porten op! Ud med Stasi!
Mor sov videre ... tungt og fast.
Hun ænsede ikke min første udflugt til Vesten og den facon, -
- hvorpå enkelte tro fæller uforstyrret og pligtskyldigt -
- beskyttede os arbejdere og bønder.
Hun gik også glip af mine første kulturelle oplevelser i et nyt land.
Tillader De ...?
Mors dybe bevidstløshed tillod ikke, at hun deltog i de første frie valg.
Hun sov, da Ariane droppede økonomistudiet -
Velbekomme, og tak, fordi De valgte Burger King.
- for at gøre sine første praktiske erfaringer med pengekredsløbet.
Søvnen sparede hende for ankomsten af Arianes nye filejs, Rainer-
- klassefjende og grillchef.
Møblerne fra soveværelset skal ned i kælderrummet.
Hun gik glip af Vestens indtog i vores 79 m2 elementlejlighed -
Og det gamle skrummel med det røde mærke -
- ryger bare til storskrald.
- og Rainers begejstring for Østens sæder og skikke.
Hun var uvidende om den store hormonelle effekt, -
- et sæt kønne ben havde på mig.
Pis.
- Hvad laver De? - Ingenting. Men droppet!
I hendes drømme optrådte heller ikke den nye sygeplejeelev Lara, -
- en engel på udveksling fra Sovjet.
- Nå, er det dig igen? - Hej.
- Jeg var lidt bekymret for dig. - Ja, de burede mig inde.
Mor sov fra kapitalismens sejrsgang.
Vagtskifte!
Og fra koordineringen af vagter og mine besøg på sygehuset.
Ved du, hvad jeg har bemærket?
Når hun er i godt humør, har hun altid sit hår løst.
Hvis humøret er dårligt, har hun det sat op.
Og hun bider negle i besøgstiden.
Synes du ikke også, hun har et vidunderligt smil?
Hendes søvn tog sig ikke af, at Arbejdets Helte blev arbejdsløse.
Andelskooperativet A. Hennecke Fjernsynsreparation blev afviklet.
Jeg var den sidste, ham der lukkede og slukkede.
Så fulgte opsvinget.
I et stærkt øst-vestligt samarbejde fik jeg gavn af genforeningen.
Parabolantenner blomstrede frem i vores landskaber.
Domaschke ... Dennis Domaschke.
- Alexander Kerner. - Her.
Træd frem. Nu ikke så tilbageholdende.
Dav.
Gør jer gode venner, tøser.
Knut Vogel.
Hej, mor. Dr. Wagner siger, vi skal tale med dig.
Og når jeg ikke selv kan være der, må jeg gøre det sådan.
Klokken er fem nu.
De fleste læger er gået, så du endelig kan være i fred.
Lara, som netop har vasket dig, må også være gået nu.
Hvis du kunne se hende, skulle du snart vågne op.
Jeg skulle hilse fra Ariane. Hun anser det her bånd for vanvid.
Lige nu er hun på sit værelse og pusler med Paula.
Hun har ondt for tænder og skriger ustandselig.
Mor sov fra mine støtte fremskridt hos Lara.
Efter 4 morgen- og 35 nattevagter nåede vi frem til -
- vort første romantiske stævnemøde.
Stinkende højt!
Vores russisklærerinde kom fra Minsk og vejede et ton.
Og det udgør hele din indsigt i russiske kvinder?
Forandringens vinde blæste helt ind i ruinerne af vores republik.
Sommeren kom, og Berlin var jordens skønneste sted.
Vi havde fornemmelsen af at befinde os i verdens centrum.
Dér, hvor der endelig var noget, der flyttede på sig.
Og vi flyttede os med.
Synd, at hun intet får med af det alt sammen.
Måske er det bedst sådan.
Alt det, hun troede på, er gået op i røg på blot et par måneder.
- Hvad med din far? - Han var læge.
Han hoppede af i Vest og lod aldrig høre fra sig igen.
Vi holdt en uvis fremtid i vore hænder.
Uvis og løfterig.
Goddag! Firmaet X TV, vi ville ...
- Er De interesseret i parabol? - Innen penne.
Penne ...?
- Goddag ... - Kan De lide fodbold?
- Så har vi et godt tilbud! - Goddag!
Firma X TV, vi ... firmaet X TV!
Er De interesseret i at få parabol? Her er Vietnam 1, her Vietnam 2, -
- og her er en vietnamesisk sportskanal.
- For VM i fodbold. - For fremtiden!
For os!
Kammerat!
Endnu kører det bare som nebengesjæft.
Senere ...
... vil jeg også lave rigtige spillefilm.
Under samme firmanavn, naturligvis. Her, nu skal jeg vise dig noget.
Lige et øjeblik.
Ikke kigge endnu. Ikke endnu. Vent.
Nu!
Kunne du kende det?
Dér!
Det er det berømte klip fra "Rumrejsen år 2001" med knoglen.
Kagen svarer til rumstationen.
Kunne du se det nu?
Genialt.
Genialt ...
I begyndelsen af juni 1990 var alle grænser i DDR -
- brudt ned.
Mor sov videre.
Men jeg fandt råd i det gamle slogan:
"Vi løser problemer ved målrettet skriden frem" ...
... og skred til handling.
Mor?
Mor!
Kan du høre mig?
Det er nærmest et mirakel, at Deres mor er vågnet.
Men De må regne med, at hun ikke længere er den samme.
Der er tilfælde, hvor patienter ikke kunne genkende deres børn. Amnesi.
Hukommelsestab.
Undskyld.
Åndsfraværelse. Sammenblanding af langtids- og korttidserindring.
Smags- og lugtesansforstyrrelse, sløvet opfattelsesevne.
Vi ved ikke, hvor kraftigt hjernen er skadet.
Mulighederne er lige så talrige som usikre.
Det gør mig ondt at sige det, men Deres mor er stadig i farezonen.
Jeg kan ikke give stort håb om, at hun vil overleve de næste uger.
Nå ...
... kan vi så få hende hjem?
Udelukket. Hun er meget bedre hjulpet her.
Det er også mere enkelt for Dem, hvis der opstår en blodprop mere.
De må forskåne Deres mor for enhver form for ophidselse.
Og dermed mener jeg enhver form for ophidselse, hr. Kerner.
Enhver form for ophidselse ...
... kan være livstruende.
Og dette?
Er det ikke grund til ophidselse?
Min mor ved intet om omvæltningen. Her erfarer hun det hele på én gang.
Dit barnebarn.
- Hvad er der sket? - Du faldt om.
For otte måneder siden.
For ... otte måneder siden?
Det har jeg ingen erindring om.
Det er helt normalt. Det skal nok komme.
- Du må have lidt tålmodighed. - Og hvordan ...
Hvordan gik det til?
- Jo, det var ... - Det var i oktober.
Jeg tror nok, du ville købe ind. Og så ...
... var der kæmpekø foran supermarkedet. Og i den hede -
- faldt du bare om.
I oktober ...?
Det var en usædvanlig varm oktober ...
... dén. - Javel.
- Og så? - Du har ligget i koma, mor.
Jeg vil gerne hjem.
Det lover jeg dig.
Vi skal jo fejre din fødselsdag, som vi gør hvert år.
- Det er det glade vanvid! - Vi lader hende ikke i stikken.
Mor er dødssyg og bedre hjulpet her!
De har helt andre muligheder! Vær dog lidt realistisk!
Det kan du selv være! Hvad, når hun ikke er på enestue mere?
Eller nogen taler over sig? Hun vil straks erfare, -
- hvad der går for sig udenfor. Det holder hun ikke til!
Nå ... Alt det skrammel må ud.
- Er mors gardiner i kælderen? - Det er ikke dit alvor!
De er jo skruet fast.
- Bravo! - Det må nok lige spartles en gang.
- Hvad foregår her? - Kan du ikke forestille dig det?
- Hvad? - Ja, hvad?
At I må ud! Skal mor måske i kælderen?
Jeg har betalt lejen de sidste fem måneder!
- Storsindet! - For hele lejligheden!
47 Mark og 80. Mindre end en telefonregning i Vest!
- Her skal du vente 10 år på telefon! - Du kan ikke bare ...
Mor skal finde værelset uændret!
Lægen sagde, hun skal ligge i sengen!
Ergo gælder det kun det ene værelse! Når hun får det bedre ...
Du har ikke fattet den læge! Mor har sikkert kun ...
Og for tre måneder siden ville du slukke respiratoren!
Du kan ikke sammenligne de to ting!
Hvad vil du sige?
At du har droppet studierne for at sælge burgere?
Velbekomme, og mange tak, fordi De valgte Burger King.
- Ottende sal? - Jep. Og elevatoren er i stykker.
- Lort. - Mon ikke.
Mit liv ændrede sig drastisk, -
- og den dag, vi skulle hente mor hjem, -
- nærmede sig med en tonstung russisk tankvogns uundgåelighed.
- Går du og roder i mine skabe? - Ikke dine. Dem med det gamle tøj.
Hvor har du hovedet? Det var rart, hvis du også gad tænke dig lidt om.
Se lige ... og de klude gik vi med.
Skriv under her.
Fysioterapeuten kommer tre gange om ugen. Har De ellers spørgsmål?
Deres mor udskrives på Deres ansvar. De kender jo min holdning.
- Hvor er egentlig den forrige læge? - Dr. Wagner er flyttet til Düsseldorf.
Jaså ... og De selv? Hvornår drager De af?
Og De vil belære mig om ansvar ...!
Vær venlig at lægge Dem et øjeblik.
- Hvad? - Læg Dem venligst et øjeblik.
I tilfælde af endnu et hjertestop ... hårde slag på brystkassen.
- Forsigtig! Hun må ikke vågne op. - Alt i orden, mester.
Ariane og jeg laver et vagtskema. Fysioterapeuten er jo ikke på plads.
En af os vil være der konstant. Det kan vi godt klare.
De fleste DDR-borgere har allerede fået deres opsparing ombyttet.
Fristen udløber om knap to uger, og man bør være om sig.
Med Mikael Gorbatjovs ord: "Den, der er for sent ude ... "
-"... bliver straffet af tilværelsen." - Undskyld, vil De skrue lidt ned?
- Min mor skal have ro. - Alt i orden, mester.
- Skal du ikke præsentere os? - Jo, naturligvis. Det er Lara.
Dav, Lara.
Må jeg lige komme forbi?
Dav, Christiane.
Alex?
Hvad er der galt? Hør ...?
Alex?
Her er alt jo ved det gamle.
Hvad skulle også have ændret sig?
Nå ja, hvis du keder dig, kan du høre kassettebånd nu.
Radioen dur desværre ikke.
- Men det skal jeg få ordnet. - Alex.
Det er dejligt at vide, man ikke er alene.
Dengang jeres far ...
Da han pludselig var væk ...
Jeg troede ikke, jeg ville klare det.
Det har jeg aldrig røbet for jer.
Jeg overvejede at lægge hånd på mig selv, -
- men I besøgte mig jo hver dag, -
- og du fortalte om skolen og om Sigmund Jähn.
Opfattede du det?
Jeg er ked af at være sådan til ulejlighed.
Jeg kan end ikke gå på toilettet alene.
Mor, det er jo uden betydning.
Det vigtigste er, at du bliver rask igen.
Jeg gør mit bedste.
Nu må du se at hvile ud.
Jeg skal lige på indkøb, men Ariane er her.
Alex.
Jeg er syg efter en Spreewald Agurk. Tager du nogle med?
Det er ikke noget problem.
Troede jeg i det mindste ikke.
Mod slutningen af juni 1990 tømtes supermarkederne -
- i vort socialistiske fædreland.
Og fra landet bag Muren kom rigtige penge.
Mens de fleste borgere tålmodigt stod i lang kø foran sparekasserne, -
- ledte vi febrilsk efter mors bankbog.
Den længselsfuldt ventede D-Mark oversvømmede vort lille samfund.
Hvilken underskøn dag, hurra!
Hurra for D-Marken!
Ombytningsforholdet var 2 - 1. Tyskland vandt 1 - 0.
Stærkt! Tyskland fører 1 - 0 ved Lothar Matthäus!
- Mocca Fix? - Fører vi ikke længere.
- Fillinschen Knækbrød? - Fås ikke mere.
- Og Spreewald Agurker? - Hvilken tidsalder kommer du fra?
Vi har D-Mark nu, og du spørger efter Mocca Fix og Fillinchen.
Fra den en dag til den anden havde vores grå supermarked -
- forvandlet sig til et farvestrålende vareparadis, -
- og som kunde var jeg konge. - De er fra Holland.
Goddag, hr. Ganske.
Så er vi altså kommet dertil, at vi skal rode rundt i skraldet.
Hr. Ganske, har De måske stadig Spreewald Agurker?
- Hvad? - Spreewald Agurker!
Beklager, unge mand. Jeg er selv arbejdsløs.
Et tomt glas kunne gøre det.
Jeg tænkte på at præsentere Rainer for mor.
Senere. Vi må ikke stille for store krav.
Måske har du ret.
Der var leveringsvanskeligheder med Spreewald Agurker. Desværre.
Det gør ingenting. Disse her er også gode.
Børn, I skal ikke vimse om mig hele tiden.
- Det bryder jeg mig ikke om. - Mor ...
Jeg mener det. Måske kunne I stille fjernsynet ind til min seng.
Så klarer jeg mig fint alene.
Jeg tror, det er for anstrengende for dig at se fjernsyn.
- Hvorfor skulle jeg ikke se fjernsyn? - Vi spørger lægen.
Mor, der er noget, vi må tale om.
Sagen er den ...
Vi ville spørge om ...
Altså, vi skal bruge en fuldmagt til din konto.
Hvad nu? Mangler I penge?
Nej.
Det er bare, fordi du ikke selv kan gå i banken.
Og så ... er det bedre, hvis -
- hvis du vil skrive under her.
Ja, og ...
... hellere før end siden.
Jamen, det haster vel ikke?
Der er noget, I holder skjult for mig. Er der sket noget slemt? Har I gæld?
Mor, stol på os! Det er vigtigt!
Før jeg overlader jer min samlede formue, -
- kan jeg vel i det mindste få at vide til hvad?
Udmærket, det skulle ellers være en overraskelse, men -
- vi har modtaget en meddelelse.
Fra Zwickau.
- Vi kan hente vores Trabant. - Efter kun tre år?
Så vi behøver de penge, du har lagt til side.
I tror da ikke, jeg har mine penge i banken?
Dem har jeg gemt.
- Hvor? - Hvor?
Jeg har glemt det.
- Fuldstændig. Det er borte. - Mor, tænk efter.
Far er sent hjemme i aften, synes I ikke?
Mor.
Så slemt er det heller ikke.
Du får det snart bedre igen.
Vi skal snart fejre din fødselsdag.
Som hvert år, sammen med beboerforeningen.
Vi fejrer jo altid din fødselsdag.
Her er Tyskland 1 med Dagens Nyheder.
Ser borger Ganske vesttysk tv?
Borger Ganske forelskede sig.
Under ferie i Ungarn. I en pensionist fra München.
Hans kærlighed til partiet lider lidt under det.
Er du færdig?
- Undskyld, jeg kommer for sent igen. - Det er deroppe, endda med balkon.
Da en del medborgere undlod at vende tilbage fra Ungarnsferien, -
- var boligsituationen i hovedstaden ikke længere så anspændt.
Overalt fandtes forladte lejligheder, man blot kunne flytte ind i.
Han drog mod vest allerede sidste år, fik jeg at vide af en kollega.
- Hold da kæft! ... Den virker! - Hold da kæft! Tempo Bønner!
Globus Grønærter! Det er løgn!
Mocca Fix Guld! Det har jeg ledt længe efter!
- Må jeg tage dem? - Værsgo!
Jeg må af sted.
Jeg sover videre.
- 'morgen, mor. - 'morgen, Alex.
- Har du travlt? - Ja, jeg skal på arbejde.
- Er du sød at huske på fjernsynet? - Lad os tale om det senere.
Og med hensyn til min fødselsdag -
- må I invitere Klapprath. Og måske et par elever, ikke?
Som om de skide agurker ikke var nok. Hvad gør jeg?
"Houston, vi har et problem."
- Nå? - Jeg håbede, du havde en ide.
- Jeg mente billedet. - Nå, sådan.
- Nu? - Nej.
- Den tingest holdt ikke længe. - I semifinalen! Jeg tyr til Pollnick.
- Gå bare. - ... fabelagtig stemning.
- Hjørnespark til England. - Er de agurker måske fra Spreewald?
Nej, Holland.
- Vis hende dog noget gammelt. - Hvordan mener du?
Gamle østtyske udsendelser på video.
Nyheder fra sidste år? Det opdager hun.
Det var altid det samme sludder!
Hvor skulle jeg få de videoer fra? Jeg har ikke engang en optager.
Fortvivl ikke. ... Hvad er stillingen?
... Franz Beckenbauer, Rudi Völler. Man tør ikke kigge!
- Ja! - Og Tyskland er i finalen!
Verdensuret på Alexanderplatz fræsede mod mors fødselsdag, -
- mens en lille rund bold forenede den delte nation -
- og lod det vokse sammen, der rettelig hørte sammen.
Selv anstrengte jeg mig med ægte arbejderheroisme for-
- på dagen at genrejse DDR til fuld højde inden for mors vægge.
- Er krydsordet udfyldt? - Uberørt som en jomfru.
Alle tiders! Jeg tager dem alle sammen.
Og de der med.
Nu har de også afskediget min datter. Uden varsel.
Farvel og tak.
Og for det sled vi i 40 år ... Alting hører op.
Nu vil de også afvikle fjernsynsballetten.
- Du hænger vel også foran tossen. - For at vende tilbage til min mor ...
Problemet er, at hun ikke fik omvæltningen med.
- Misundelsesværdigt. - Og hun har fødselsdag i næste uge.
Så ville hun glæde sig over at få besøg.
Har I nu forstået det? Ikke ét forkert ord!
- Og hvad med de 20 Mark? - Efter arbejdet.
De første fødselsdagsgæster var inviteret.
Andre stod det endnu tilbage at overtale.
For adskillige fra Werner Seelenbinder Folkeskole -
- havde pludselig trukket sig tilbage til privatlivet.
Således også dr. Klapprath, leder og fortjenstfuld underviser af folket.
Vi var alle værdifulde mennesker, ikke, Alex?
Jeg beundrede din mor.
Hun var en fremragende pædagog. Og et fremragende menneske.
Og derfor blev hun holdt udenfor.
For visse af kollegerne blev hun for ...
... idealistisk.
Efter det med din far.
Hendes idealisme gør hende ære, men ...
... i skolens hverdag ... kan den til tider blive problematisk.
Hvorfor De ganske enkelt satte hende ud i kulden.
- De har en gældspost at betale. - Ja.
- Du er indkøbsleder, husk det. - Ligesom nu, men i Øst?
Naturligvis. Du styrer indkøbene for en spisevognsrestaurant.
Skriv ned: Eksamen fra Yuri Gagarin Gymnasieskole.
Og hos Ungdomsspejderne var du grupperådsformand.
- Gruppe-hvad? - Rådsformand.
Min datter skal ikke gå i blebukser af plastic igen. Der går grænsen!
- Har du det? - Grupperådsformand.
30 gange Aktuelt Kamera. 10 gange Den Sorte Kanal.
6 gange Løst og Fast samt 4 gange Hverdag i Vest, visningsklart.
Sponsoreret af delstatens Filmcentral og en uhyre charmerende Denis.
Lad os håbe, det går godt.
- Hvad roder du med på gulvet? - Antennekablet, -
- så du kan se fjernsyn.
Vi er i VM-finalen i fodbold. Det kom som sendt fra Himlen.
Nu er det det ideelle tidspunkt at sælge parabolanlæg i Øst.
Er I med? Og så til fase 3 ...
- Hvad i alverden var det? - Atmosfæriske forstyrrelser, det sker.
Velkommen til Aktuelt Kamera, mine damer og herrer.
Alvorlig provokation ved grænsen. Protest til BRD's forbundskansler.
- Chipmagten DDR. Udlandet priser ... - Livet går videre derude.
Og her ligger jeg til ingen nytte.
Kan du ikke hænge en seddel op på beboerforeningens tavle?
Alle med problemer kan jo komme til mig.
Jeg kan diktere fra sengen.
Jeg ved ikke. Du bør ikke anstrenge dig sådan.
'morgen, Alex. Er det allerede tid?
Gode gud ...
- Skal du have en slurk med? - Lort!
Nemlig, ... Lort, lort og atter lort!
Satans til lort!
Jeg har det ikke ret godt.
Mens mange stemte i for mestrene af i morgen -
- lød fordums klange fra min mors soveværelse.
Det var vidunderligt. Tak, børn.
Og det har I lært hos mig.
Kære Christiane.
Vi er samlet her i dag, fordi du har fødselsdag.
Og jeg vil gerne ... i partiledelsens navn -
- ønske dig alt godt og ...
... kurven.
Til dig.
Hvor er det sødt af jer. Tusind tak.
Klapprath ...! Ungarsk Rosenthaler Kadarka vin ...
Mocca Fix Guld, Globus Grønærter ...
Ja ...
Kollegerne ... og ...
... og partifællerne -
- fra Werner Seelenbinder Folkeskole -
- ønsker at udtrykke en særlig tak -
- for alle de år, Christiane ... hvor du -
- var dem ...
... en ...
- kær partifælle.
Ja ...
Og jeg vil i hvert fald ønske dig alt godt.
Forbliv den, du er nu, Christiane.
Kære kammerat Kerner.
Alt tænkeligt godt -
- samt et godt helbred -
- og at alt igen vil vende tilbage til det gamle.
Lara, kom her.
Det er Lara. Hun er sygeplejeelev.
Hendes far underviser døvstumme.
- Gift dig ikke med ham for tidligt. - Mor!
Selv ikke, hvis I skulle få lejlighed.
Min Alex kan godt være noget stivsindet.
Og Rainer ...
Det er min Arianes nye ven.
Han ... arbejder som ...
- Indkøbsleder. - Nemlig. Indkøbsleder.
Jeg har også været i De frie ... hjertelig tillykke med spejdere!
Jeg var i De frie tyske Ungdomsspejdere.
Tak, Rainer.
Som gruppe ...
Båds ...
- Gruppeforstand, føler ... - Mange tak!
- Vær beredt. Vær beredt! - Tak, Rainer!
Ja, mor. Så gik endnu et år.
Hvad har så ændret sig? Ikke synderlig meget.
Paula har fået tænder og en ny far.
Og jeg ... tja.
Vi kan desværre ikke gå på Café Moskva og skåle for dig, -
- men vi er samlet, og det er det vigtigste.
Vi har ikke altid gjort det let for dig, -
- men du har altid været der for os.
Og jeg kan ikke tænke mig en bedre familie end vores.
Og det skal du have tak for. Du er verdens bedste mor.
- Alex? - Og vi elsker dig alle.
- Alex? - Hvad nu?
Hvad er det?
- Det er ... - Ja, hvad skal det betyde?
- Hvad partifællerne ikke finder på! - Et fata morgana.
- Det er ... det er jo fra Vest. - Det må være en luftspejling.
- Ja, det skal nok have sin rigtighed. - Tag det helt roligt, mor.
Alt har en forklaring.
Drenge, syng en sang mere.
Lara!
Vent lige, jeg ... Lara!
"Bau auf, bau auf ... "
Hvad er der nu i vejen?
Jeg har ondt af din mor. Det piner mig, det du gør.
Og hvad er det for noget vås om, at min far underviser døvstumme?
Han var almindelig kok. Det ved du udmærket.
Jamen, det glædede hende.
Skulle jeg sige, han er død? Som hun har det?
Christiane længe leve!
Du mener, når man alligevel lyver, kan det være det samme?
hun skal leve, hun skal leve, hun skal leve højt hurra!
hun skal leve,
hun skal leve højt hurra!
Lidt længere baglæns.
Mere endnu.
- Se Dem for. Vi optager her. - Må jeg se Deres tilladelse?
- Er De ikke blevet informeret? - Mig? Af hvem?
- Hvad var det nu, han hed? - Noget med M ...
Jeg undersøger sagen. Imens indstiller De skydningen.
- Logo i billedet? - Ja!
- Er jeg i fokus? - Ja.
- Vi må afvente aftensolen. - Den fyr kommer snart tilbage.
Vi venter. Aftensol vil gøre sig.
Da jeg den dag stirrede op i skyerne, -
- stod det mig klart, at sandheden blot var et relativt begreb, -
- som kunne tilpasses mors vante virkelighed.
Jeg skulle bare plagiere retorikken i Aktuelt Kamera-
- og spille på Denis' faglige stolthed.
I dag besøgte Günther Mittag, -
- erhvervssekretær i SED, Coca-Cola-koncernen i Vestberlin.
Embedsbesøget skyldtes detaljer i den nye handelsaftale -
- mellem Coca-Cola og den folkeejede læskedriksgruppe Leipzig.
Sikkerhedsfolk fra Vestberlin generer østtysk fjernsyn i arbejde.
Den kapitalistiske pressecensur fandt formentlig -
- giganten Coca-Cola's nederlag -
- i patentsagen mod Leipzig-gruppen for pinlig.
Tillad venligst DDR's fjernsyn at arbejde uforstyrret.
Nu tilkalder jeg politiet!
En erklæring fra internationale forskere -
- har nu endeligt anerkendt gruppens krav-
- på den originale Coca-Cola-smag, som tilbage i 50'erne -
- udvikledes i DDR's laboratorier. Tilbage til studiet.
Er Coca-Cola en socialistisk læskedrik?
- Antallet af narkodøde i BRD steg ... - Jeg troede, den var fra før krigen.
Fatter du det ikke, mor? Vesten har skidt på os i årevis!
... inden slutningen af august registreret 593 rusgiftofre.
- En stigning på 60%%% i forhold til ... - Nu husker jeg.
- ... af narkomaner på få år steget ... - Hvilket?
- Hvor jeg har gemt pengene. - ... fra 30.000 til 80.000.
I stuen.
I den lille kommode. I venstre skuffe under vokspapiret.
Og det gamle skrummel med det røde mærke ryger bare til storskrald.
Hvordan kunne jeg glemme det?
- Du, jeg er her. - Nå, hej!
Nå?
- Ja, åd hun det? - Ja, råt.
- Ja? Åd hun det virkelig? - Det er jo det, jeg siger.
- Så langt har de drevet os ud! - Godaften, hr. Ganske.
Forrådt og solgt ud ...
- ... blev vi! - Så hun ikke, at det var uskarpt?
Og for det sled vi i 40 år ...
Man kunne faktisk simulere et rigtigt tv-studie med en Bluebox.
- Forrådt og solgt ud! - Hvad er det, du laver?
- Og ... hvad skal vi så med dem? - Ombytte dem.
Det gør mig ondt. Ombytningsfristen udløb for to dage siden.
- Dette er et undtagelsestilfælde. - Vi har først fundet pengene i dag.
Vi accepterer gerne 1 for 4 eller 1 for 5 ...
Forlængelse er ikke forudset i loven. I øvrigt ombyttede vi ikke kontanter.
- Det kan ikke passe. - Der må da være en mulighed.
- De hørte mig. Tiden er udløbet. - Din tid er snart udløbet, din idiot!
Der er 30.000 Mark, opsparet gennem 40 forbandede år!
Og så står sådan et vestsvin og påstår, de intet er værd?
Vær venlige straks at forlade vores etablissement.
Fingrene væk!
Hvad glor I for? Det var også jeres valuta!
Fingrene væk! Røvhuller!
Har du fået svip?!
Jeg følte mig som kaptajn på en u-båd i Nordsøen, -
- hvis kamparrede panserhud var slået læk.
Knap havde jeg lukket en utæthed, før en ny viste sig.
Ariane svigtede vort våbenbroderskab, -
- klassefjenden hejste sit Cola-banner, -
- og en frisk vestenvind fik min mors østpenge til at blafre mig om ørerne.
- Hvad nu? - Skrig.
- Hvorfor? - Du har brug for at lukke damp ud.
Åbne for overtrykket. Skrig!
I sommeren 1990 ydede det tyske landshold -
- over forventning og blev verdensmestre i fodbold.
Og mor fik det stadig bedre.
"Den størrelse 48 angivne pullover har vidde som en størrelse 54-
- og længde som en 38." Punktum.
"Jeg ved ikke, hvordan forlagets medarbejdere -
- er nået frem til disse mål." Punktum.
"I det mindste i hovedstaden -
- lever der ikke så lavstammede og firskårne personer." Punktum.
Fortræffeligt, Christiane.
"Hvis vi er skyld i" ...
... "på grund af vore legemsmål" ...
... "at forventede produktionsydelser ikke kan opretholdes," komma-
- "beder vi om undskyldning herfor." Punktum.
"I så fald skal vi anstrenge os for," komma-
- "fremover at blive mindre og mere firskårne." Punktum.
"Med socialistisk hilsen -
- Hanna Schäfer."
Goddag, fru Schäfer.
Alex, hvor er det dejligt at tale med din mor.
Man føler, at alt er tilbage ved det gamle.
Et par små ændringer, og det kan gå til postordrefirmaet allerede i dag.
Se, Alex. Jeg har fået besøg.
Det er Frank og Christian fra min tidligere klasse.
- Hej. - Hej.
Fru Kerner skal hvile sig nu.
- Farvel. - Alex, hvorfor nu det?
Forsvind så, og vis jer ikke her igen!
- Og de 20 Mark? - Sascha sagde, det gav 20 Mark.
- Goddag, hr. Mehlert. - Goddag, Alex.
Problemer med brødristeren? Gå bare ind. Det vil glæde min mor.
Smut så. Og sig til jeres venner, -
- at jeg ikke vil se flere spejdere her. - Javel, mester.
Er du helt skæv i kraniet?
Du kan ikke bare lukke drenge ind her!
Hvorfor ikke? Hun blev da glad.
Man kan aldrig gøre jer ossier tilfredse.
Altid skal I brokke jer.
Du og din mor og hendes skide DDR-betænkninger.
Min mor brokker sig ikke. Hun forsøger med konstruktiv kritik -
- at ændre forholdene i samfundet et trin ad gangen.
Men det har I aldrig haft forståelse for.
Har du ikke bemærket, -
- at vi befinder os i en socialistisk tidslomme?
- Du kunne passende tage entre. - Ja, vi forlanger entre.
Du skal ikke snakke for højt. Tossen har købt en Trabi.
- Er det rigtigt? - En kombi.
Det her er løgn. Paula får mén af det, hvis det fortsætter.
Lad være. 20 år i DDR har da ikke skadet vores helbred.
Jeg har mine tvivl, hvad angår dig.
Pis ... PIS!!
Glimrende ... viskestykke ...
Sig mig, har du nu næseblod igen?
Jeg ved godt, det er lidt anstrengende for dig.
Jeg så også helst ...
Jeg så far forleden.
- Hvor? - På arbejdet.
Jeg genkendte ham straks på stemmen.
Hvad sagde han?
Tre cheeseburgere og to gange fritter med mayo, tak.
Tre cheeseburgere og to gange fritter med mayo.
Hvordan ser han ud?
Han kører i Volvo herregårdsvogn og går med guldrandede briller.
Hvad sagde du til ham?
"Velbekomme, og mange tak, fordi De valgte Burger King."
Velbekomme, og mange tak, fordi De valgte Burger King.
Et sted i byen boede min far.
En tyksak, som hele dagen proppede sig med cheeseburgere og fritter.
Han levede i sin egen verden, og jeg i min.
Han havde intet med mig at gøre, og jeg intet med ham.
Hold det stille! Ellers går det galt.
Hør, varer det længe?
Jeg har kun to timer til at nå hjem.
Du har altid kun to timer. Det begynder efterhånden at trætte.
Storslået. En syg mor, hårdt arbejde og en nærtagende kæreste.
Jeg skal til eksamen om to dage.
Den klarer du med venstre hånd. Sådan en smule gips.
Ja, hvorfor lære sig det?
Det var sagt i en god mening. Jeg tror på dig.
Lara, hold nu op med det pis.
Du må give din mor besked. Du må give din mor besked!
Ikke for min skyld, men for hendes!
- Lara! - Klynke ...
Pis ... Lara!
Livet gik stedse hurtigere i vort lille land.
Vi var alle på sæt og vis som atomer i en cyklotron.
Dog fandtes et sted, afsondret fra den ny tids hastværk, -
- med stilhed, ro og fordybelse, hvor jeg omsider kunne sove ud.
Tja, Paula ...
Før i tiden var Alex ikke så træt efter arbejdet.
Paula har lært at gå, Alex!
Se, jeg kan også.
Paula, se her ...
Min egen Paula. Kom hen til mormor. Kom så.
Nu skal vi vise Alex, hvad vi kan.
Så får vi se, hvor langt mormor når.
- Hej! - Goddag.
Unge mand, må jeg sætte mig her et øjeblik?
Bestemt.
- De er ikke herfra, vel? - Nej, Wuppertal.
Fra Vest?!
Mor?
- Mor, hvad laver du? - Mor!
Hvad stikker dig, menneske? Du kan sgu ikke bare stå op!
Hvad foregår her egentlig?
... Centralkomiteen i Tysklands Socialistiske Enhedsparti.
- Lyden er i orden. - Ok.
- Jeg er sådan set klar. - Kamera ... 3.
2 ... 1.
Berlin.
- Vi kører stadig. - Berlin.
På et historisk møde i Centralkomiteen -
- i Tysklands Socialistiske Enhedsparti -
- tillod generalsekretær i SED og formand for DDR's statsråd -
- Erich Honecker i en storslået humanitær gestus -
- indrejse for de vesttyskere, der har søgt tilflugt i Prag og Budapest.
Honecker anser udviklingen for et vendepunkt i øst-vest-relationerne.
Han lovede hver indrejsende en velkomstsum på 200 Mark.
Arbejdsløshed, ringe fremtidsudsigter-
- og øget vælgertilslutning til nynazistiske republikanere -
- har i de seneste måneder fået usikre borgere i Vesttyskland -
- til at vende kapitalismen ryggen -
- og forsøge at begynde forfra i arbejder- og bondestaten.
Her parkerer DDR's nye borgere fra Forbundsrepublikken Tyskland.
De indrejselystne BRD-borgere huses foreløbig i Berlinermitte -
- og Friedrichshain.
SED's centralkomite har i anledning af den historiske situation -
- iværksat Aktion Solidaritet Vest -
- for at sikre boligfordeling til de nye medborgere.
Jeg måtte indrømme, at mit spils forløb gav sig selv.
Det DDR, jeg fremmanede for min mor, -
- blev i stadigt stigende grad et DDR, jeg måske selv kunne have ønsket.
Borgere, der for en tid kan huse en flygtning fra BRD, -
- kan melde sig hos deres distriktsbetjent.
Hvor mange er der tale om?
Ingen anelse. 10-20.000?
At tænke sig, de vil ind i vores land.
Hvor skal de alle sammen bo?
Det løser sig. Du hørte jo, der arbejdes på det.
Nej, børn. Her er der brug for os. Vi må hjælpe.
Hvordan forestiller du dig det? Vi har ingen ekstra plads.
- Jo, i fritidshytten. - Fritidshytten?
Vi kan sætte den i stand igen. Jeg ville alligevel gerne derud.
Tillykke! Det har du gjort godt.
Nu vil hun også ud til hytten.
Så skal du bare kamuflere hele byen. Gå hellere i gang straks.
Men jeg siger dig, jeg er stået af.
Ari og jeg søger en større lejlighed.
Vi er ude herfra om senest fire uger.
- Gentag lige. - Jeg er gravid.
Nu igen?! Kan I da ikke passe lidt på?
Er det ikke nok med Paula?
Og mor? I kan ikke lade mig stå alene med hende!
Du kan jo indlogere et par vesttyske flygtninge.
Hvor er du kynisk. Du så helst, at hun døde.
Og så var sammenholdet, i det mindste i vores lille familie, -
- retableret.
Det er Deres barn. Og her er hjertet.
Stærkt!
En fællestysk baby var på vej ...
... og fællestyske kontrakter blev underskrevet.
I Moskva nåede man frem til, at 2 + 4 er 1 -
- og skålede i krimsk boblevand på fællestysk broderskab.
Vi i Berlin tog på vores første fællestyske udflugt.
Jeg er ikke noget barn. Jeg tager det af.
Ikke snyde!
- Hvor skal vi hen? - Det skal være en overraskelse.
Trabi'en lugter stadig af ny bil. Hvad farve har den?
Du har ventet i tre år. En halv time mere gør ingen forskel.
Rigtigt.
Mor.
Hvor er den flot ... himmelblå.
Vend dig så om.
Herregud ... haven.
Husker du, da Alex låste sig inde på dasset?
Vi bankede og bankede. Intet svar.
Jeg var klatret ud gennem hullet i taget.
Og så på hele postyret oppefra.
Jeg tissede i bukserne af grin.
Hvad er der sket i de otte måneder, jeg sov væk?
Sæt dig her.
Det er nok det, at I er blevet voksne.
Du ligner din far mere og mere.
- Mor ... - Jeg har løjet for jer al den tid.
- Det var ikke, som I tror. - Mor, hvad taler du om?
Jeres far ...
Jeres far blev ikke i Vest på grund af en anden kvinde.
Det var løgn.
At han aldrig lod høre fra sig ...
... det var også løgn.
Han skrev til mig. Og til jer.
Brevene ligger bag køkkenskabet.
De gjorde hans arbejde så vanskeligt.
Bare fordi han ikke var partimedlem. Det var frygteligt.
Udadtil lod han sig ikke mærke med noget.
Men jeg vidste besked.
Jeg vidste det, men kunne ikke hjælpe ham.
Så kom pludselig denne kongres i Vestberlin.
Vi havde kun to dage til at overveje tingene.
Jeres far ville blive i Vest, -
- og jeg skulle følge efter med jer.
Jeg kunne ikke.
Jeg var skræmt fra forstanden.
I forstår ikke, hvad det indebærer at søge udrejse med to børn.
Man får ikke bare lov. Man må vente. I evigheder.
Nogle gange hele år.
Og de kunne have taget jer fra mig. Forstår I det?
Jeg tog ikke af sted.
Det var mit livs største fejl. Det ved jeg nu.
Jeg løj for jer. Tilgiv mig.
Min kære Robert ...
Jeg har så ofte tænkt på dig.
Hvor ville jeg gerne se dig igen.
Samme aften fik mor det pludselig dårligt.
Der er sket netop det, jeg frygtede. Deres mor har fået en ny blodprop.
Hendes tilstand er i nogen grad stabil.
Men jeg er bange for, -
- at vi må forvente det værste. Det gør mig ondt.
- Lægerne kan tage fejl. - Bild dig nu ikke noget ind.
Jeg fandt brevene. Han bor i Wannsee.
Jeg ved, det er hendes sidste ønske.
Jeg klarer bare ikke at opsøge ham.
Mor dør ikke.
Hej så længe.
I må tage kontakt med en.
Hvem?
En fra Vest.
Du trænger til søvn.
Du kan lægge dig i sygeplejernes værelse.
Der stod han, mit fordums idol.
Som en fremmanet ånd fra barndommen ... Sigmund Jähn.
Han skrev ikke autografer eller holdt foredrag for spejdere -
- om universets hemmeligheder, friheden ved at være vægtløs -
- eller rummets uendelighed.
- Han kørte en stinkende Lada-taxi. - Hvor går turen hen?
- Wannsee. - Jeg ved, hvad De tænker.
Der er mange, der forveksler mig.
Og sådan fløj vi gennem natten.
Som gennem universets vidder.
Lysår fra vort eget solsystem.
Forbi fremmede galakser med ukendte livsformer ...
- ... for at lande i Wannsee. - Kan De vente lidt?
Det varer ikke længe.
- Godaften. - Hej.
Kom indenfor.
- Er hr. Kerner hjemme? - Buffet'en er udenfor.
Den vej.
- Hej. - Hej.
- Må jeg se med på Lukøje? - Hvis du siger, hvad du hedder.
Alexander.
Se, Lukøje er astronaut i dag.
Hos os kaldes det kosmonaut.
Hvor kommer du da fra?
Et andet land.
- Nå, bamsebørn ... - Hej, far.
- Hvordan går det her? - Fint.
- De er måske også fan af Lukøje? - Åh ja ...
- Undskyld, kender vi hinanden? - Ja. Vi kender hinanden.
- Jeg kan ikke ... hjælp mig på gled. - Han hedder Alexander.
Alex?
- Robert, alle venter på dig. - Robert!
- Kom nu ud. - Vi ved, du prøver at gemme dig -
- på toilettet!
Far, du bliver nødt til at holde tale.
- Robert, kom nu frem! - Jeg kommer straks tilbage.
Der har vi ham. Du har godt nok holdt os hen.
Kom så, op på scenen!
Tak til jer alle, fordi I er mødt op.
Mange tak og ...
... mor jer godt. Tak.
Jeg er ked af, her er fest netop i dag.
Hvis jeg havde vidst, du kom ...
Det er pudsigt. Jeg forestillede mig, at du havde pool.
Der ligger en sø tæt på. Herregud, jeg kunne ikke kende dig.
Jeg har altså to små søstre nu?
Jeg ventede på nyt fra jer hver dag i tre år.
Hver eneste dag.
Der var intet, jeg ønskede mig højere.
Hvorfor er du kommet?
Mor ligger for døden.
Hun fik en blodprop i hjertet.
Hun vil gerne se dig endnu en gang.
- Hvordan var det deroppe? - Deroppe?
Nå ... déroppe.
Det var vidunderligt.
Bare meget langt hjemmefra.
Muren er fejlet ... faldet, findes ikke mere.
Det er fint nok. Nu er det ét samlet land.
Jeg forstår ikke en lyd. Der er jo ikke fornuft i det.
Netop derfor må du lege med.
Hvorfor er jeg tilbage i DDR?
Det ved jeg ikke. Find på noget.
Det er jo absurd. Det kan jeg ikke.
Når først du overvinder dig selv, er det ganske enkelt.
Ja, vi skal se til mormor.
Jeg vil gerne op.
Hvordan ser jeg ud?
Du kan gå ind nu.
- Husk det nu. Ikke ét ord! - Ja ja.
- Hvad har I egentlig talt om? - Betyder det noget?
- Hvor lang tid har han været der? - Over en time.
Forhåbentlig snakker han ikke over sig.
Sommeren var forbi.
Jeg besluttede at gøre en ende på hele postyret.
En sidste gang skulle vi fejre den dag, -
- vort socialistiske fædreland fødtes.
Men i modsætning til virkeligheden som en værdig afsked.
Klar? Kamera kører. Start på tre.
Kære borgere i Den tyske demokratiske Republik.
Har man først én gang oplevet det under-
- at betragte vor blå planet fra det ydre rum ...
Da mor ikke kunne vente, -
- fremrykkede vi DDR's nationaldag fra 7. til 2. oktober 1990.
Aftenen før genforeningen.
- Nå? - Her. Min hidtil bedste, du gamle.
Synd og skam, ingen ud over din mor nogensinde får den at se.
- Tak, Denis. Uden dig ... - Ja ja.
Fis af, før der går sødsuppe i det.
Lad mig høre, hvordan det gik!
I anledning af DDR's nationaldag -
- trådte Erich Honecker i dag tilbage fra samtlige sine hverv.
Hvad?!
Venner over hele kloden, vær forvisset om, at socialismen ...
I sin tale forud for festlighederne i republikkens Palads -
- begrundede Honecker sin beslutning med, -
- at de seneste måneders udvikling i DDR -
- fuldender hans livsværk på værdigste vis.
Erich Honecker gratulerede den nye generalsekretær i centralkomiteen -
- og formand for DDR's statsråd, Sigmund Jähn.
Den Jähn?
Sigmund Jähn blev i 1978 den første tysker i det ydre rum.
Det nye statsoverhoved henvendte sig allerede til aften -
- til befolkningen i Den tyske demokratiske Republik.
Kære borgere i Den tyske demokratiske Republik.
Har man først én gang oplevet det under-
- at betragte vor blå planet fra det ydre rum, -
- ser man anderledes på tingene.
Derude i universets vidder-
- virker mennesket lille og ubetydeligt.
Man spørger sig selv, hvad mennesket har udrettet.
Hvilke mål, det har sat sig, og hvilke, det har nået.
Vort land har fødselsdag i dag.
Set fra rummet er det et meget lille land, -
- og dog er tusinder kommet til os i løbet af det sidste år.
Mennesker, vi før anså for fjender, -
- som i dag vælger at leve med os.
Vi ved, vort land ikke er perfekt, -
- men det, vi tror på, har gang på gang begejstret hele kloden.
Måske har vi af og til tabt vore mål af syne.
Men vi har besindet os.
Socialisme er ikke at mure sig inde.
Socialisme er at komme andre i møde.
At leve med andre.
Ikke kun at drømme om en bedre verden, men at virkeliggøre den.
Jeg har derfor besluttet mig for at åbne DDR's grænser.
Allerede i de første timer efter Murens åbning -
- udnyttede tusinder af vesttyske borgere muligheden -
- for et første besøg i Den tyske demokratiske Republik.
Mange af dem vil blive. De søger et alternativ-
- til den hårde kamp for at overleve i det kapitalistiske system.
- Er det ikke vidunderligt? - Ikke alle vil deltage i karrierejag -
- og forbrugstyranni. Ikke alle er til sinds at bruge albuer.
Disse mennesker vil have en anden tilværelse.
De føler, at biler, video-optagere og tv-apparater ikke er alt.
De er parate til, kun ved hjælp af viljestyrke -
- handlekraft og håb, at gøre et nyt liv til virkelighed.
Stærkt!
Min mor overlevede DDR med præcis tre dage.
Jeg tror på, det var rigtigt, at hun aldrig erfarede sandheden.
Hun døde lykkelig.
Hun ønskede, at hendes aske skulle spredes for alle vinde.
Det er forbudt i Tyskland ...
... Vest såvel som Øst, men det var os ligegyldigt.
Et sted deroppe svæver hun rundt, ser måske ned -
- og ser os som små ubetydelige prikker på vores lille jord.
Præcis som Sigmund Jähn gjorde i sin tid.
Det land, min mor forlod, -
- var et land, hun troede på.
Og som vi lod overleve til hendes sidste sekund.
Et land, som i virkeligheden aldrig fandtes.
Et land, -
- som i min erindring altid vil være forbundet med min mor.
Oversættelse: Flemming Andersen Scandinavian Text Service